text: Sønderjyske har købt belgisk back
  20 september 2012 kl. 13.35
  Superligaklubben Sønderjyske har skrevet kontrakt med den belgiske forsvarsspiller Gill Swerts. Han har spillet 17 kampe for det belgiske landshold.
  Den 29årige back har spillet i en række hollandske klubber - senest i Feyenoord Rotterdam.
  Gill Swerts har spillet 17 A-landskampe, 24 U-landskampe og omkring 200 kampe i den bedste, hollandske liga.
  - Gill Swerts kommer med stor erfaring og rutine. Han kan dække positionen som højre back både defensivt og offensivt. Han har under prøvetræningen gjort et godt og solidt indtryk, hvor han bl.a. har imponeret med gode udspil fra bagkæden, siger Sportschef Ole Nielsen.
  Kontrakten med Gill Swerts løber til 30. juni 2013.
  